Пайшанба куни эрталаб Мадриднинг қоқ марказидаги Аточа темир йўл вокзали ва бошқа вокзалларда қатор портлашлар рўй берган эди. 13 март кунги маълумотларда шаҳарлараро қатнайдиган поездларда ўрнатилган бомбалар портлагани оқибатида 200 одам нобуд бўлгани ва бир минг тўрт юз одам жароҳат олгани билдирилди.\nИспания расмийлари ушбу портлашлар мамлакатда фаолият олиб бораётган "ЭТА" сепаратчиларининг иши, деган таҳминдалар. Испания Ички Ишлар Вазири Анхел Ацебек 200га яқин одам ўлимига сабаб бўлган портлашларга Баскларнинг "ЭТА" сепаратчилари жавобгар эканини баён қилди.\nБироқ, оммавий ахборот воситалари тарқатган хабарларда айтилишича, Баскларнинг фаолияти таъқиқлаб қўйилган Батасуна сиёсий партияси етакчиси Арнолдо Отеги портлашларни "ЭТА" сепаратчилари ташкил қилганини инкор этяпти. Отеги ҳужумни Испаниянинг Ироқ урушидаги иштирокидан норози бўлган "араб қаршилиги" ҳаракати уюштирган бўлиши мумкинлигини даъво қилди. Аммо, Испания Ички Ишлар Вазири портлашларни исломий кучлар содир этган, деган таҳминни инкор этмоқда.\nОдатда "ЭТА" сепаратчилари бирон портлаш ёки бошқа турдаги террор ҳаракатини амалга оширишдан олдин бу ҳақда огоҳлантиришарди. Портлашларнинг кутилмаганда рўй бергани боис кўплаб экспертлар бу ходисага халқаро террорчиликнинг алоқаси бўлиши мумкин, деган таҳминларни ҳам истисно қилишмаяпти. Терроризм масалари бўйича британиялик эксперт Ричард Эванс гапиради: "Бошқа ғарб давлатлари қатори Испанияга ҳам халқаро террорчилик, шу жумладан Исломий қуролли гуруҳлар ҳам хавф солмоқда. Шундай экан бу "ЭТА"нинг иши бўлмаслиги ҳам мумкин. Аммо, айрим жиҳатлар "ЭТА" сепаратчиларидан дарак бермоқда", дейди британиялик таҳлилчи. Испания расмийлари эса мавжуд далилларга таяниб портлашлар "ЭТА" айримачиларининг иши эканини таъкидлашмоқда.\nИспания Бош Вазири Хосе Мари Азнар пайшанба кунги портлашларни "оммавий қотиллик", дея таърифлади: "Бу оммавий қотилликдир ва уни бошқа террор ҳужумлари қатори ҳеч нарса билан оқлаб бўлмайди. Бироқ, террорчилик кўр эмас. Улар қанчадан қанча инсонларни фақат испаниялик бўлганликлари учун ўлдиришди", - деди Испания Бош вазири Хосе Мари Азнар.\n13 март куни Испания Ички Ишлар вазири Баск сепаратчилари ЭТА қуролли гуруҳи пайшанба куни Мадридда содир этилган бомба портлашларнинг асосий гумондори эканини таъкидлади.\nАнхел Ацебекга кўра, ҳозирча портлашларга Ал-Қайда террорчи гуруҳи алоқадорлигига оид янги далиллар топилмаган бўлса-да, мутахассислар бомба хужумида исломий жанггариларнинг қўли борлигини текширмоқда.\nШанба куни Испанияда бомба ҳужумларида нобуд бўлганларни дафн этиш маросими бўлиб ўтди.\nШу куни Англиянинг Манчестер шаҳрида нутқ сўзлаган Британия Бош вазири Тони Блэр дунё Испания билан бирдамлигини таъкидлади.\nАйни пайтда, 13 март куни Руминияда Мадриддаги бомба портлашларида қурбон бўлган саккиз руминиялик хотираси учун мотам куни нишонларди. Мадрид портлашларида 35 нафар чет эл фуқароси нобуд бўлган.\nМадриддаги портлашлар юзасидан кўплаб давлат ва ташкилот етакчилари номидан ҳамдардлик айтилган баёнотлар тинмаяпти. Жумладан, Бирлашган Миллатлар Ташкилоти Бош Котиби Кофи Аннан: "Террорчиликни ким қандай таърифламасин, менимча, бегуноҳ инсонларнинг ўлдирилиши бу террорчилик ва бунга бошқа изоҳ йўқ. Фикримча сиз ҳам бу фикрга қўшиласиз" - деди. Британия Ташқи Ишлар Вазири Жэк Стро эса Мадриддаги портлашларни Европа демократиясига қарши қаратилган ҳужум сифатида таърифлади.\n"Бу хунрезлик Испанияда Умумий сайловларига уч кун қолганда амалга оширилди, шундай экан биз барчамиз бу хунрезлик Европа демократиясига қарши қаратилганини ҳам тан олмоғимиз керак", - деди Стро.\nШунга ўхшаш ҳамдардлик баёнотлари Франция, Италия, Германия , Россия ва бошқа давлат ва ташкилот раҳбарлари тарафидан ҳам айтилди. АҚШ Президенти Жорж Буш эса террорчиликка қарши курашда АҚШ Испания билан бирга деди.\n"Мен Испаниянинг ЭТА каби террорчилик ташкилотларига қарши курашини юқори баҳолайман ва АҚШ бу борада Испания билан бирга", - деди Буш.


22 ноябрь, 2019, 10:50 335\nТеглар:Мануэль Пеллегрини | Жозе Моуриньо | Тоттенхэм\nЛондон дербиси олдидан фикрлар.\n“Вест Хэм” клуби бош мураббийи Мануэль Пеллегрини “Тоттенхэм”га қарши бўладиган Лондон дербисидан олдин “шпорлар”нинг янги устози Жозе Моуриньо ҳақида гапириб ўтди.\n“Моуриньо – менинг душманим эмас. Ҳар ким ўзи хоҳлагандек футбол ўйнаши ва хоҳлаган гапини гапириши мумкин. Сиздек ўйламайдиганларни танқид қилиш ҳам керак эмас. Мана нима учун у менинг дўстим эмас. Бироқ, шу билан бирга душманим ҳам эмас. Бизнинг дунёқарашларимиз ўзгача. Бу бизнинг ўртамиздаги ягона фарқ.\nПочеттинонинг фалсафаси Моуриньоникидан фарқ қилади. Жозе жамоани қабул қилиб олганига эндигина 2 кун бўлди ва мен унинг жамоа фалсафасини тўлиқ ўзгартириб улгурганига ишонмайман”, - дейди Пеллегрини.\nЭслатиб ўтамиз, “Вест Хэм” – “Тоттенхэм” баҳси 23 ноябрь куни бўлиб ўтади.


Футболчи қизлар. Диёра Хабибуллаева нега Европа клублари таклифини рад этган?\n22 июнь, 20:50\n"Футболчи қизлар" мақолалар тўпламининг навбатдаги қаҳрамони Ўзбекистон Аёллар Олий лигасининг амалдаги чемпиони "Сўғдиёна - W" клуби ҳужумчиси Диёра Хабибуллаева.\n1999 йил 15 сентябрь куни Сирдарё вилояти, Сайхунобод туманида туғилган Диёра ёшлигида аёллар футболи Сирдарёда ривожланмаганлиги сабабли воллейбол спорт тури билан шуғулланган. Қолаверса, Ўзбекистондаги гранд клублардан бири "Севинч" ҳам бу вилоятдан жуда узоқ бўлган. Мактабда ўқиб юрган вақтида футболга қизиққани туфайли аёллар клублари ҳақида маълумотлар йиға бошлайди ва бир куни "Металлург -W" ҳақида эшитиб қолади. Оила аъзоларининг розилигини олиб Тошкент вилояти жамоасида шуғулланишни бошлайди. 17 ёшида Шерали Бобоқулов қўл остида майдонда кўриниш беради.\n2016 йилда бекободликлар жамоасига келиб қўшилган ҳужумчимиз 2017 йилда клуб билан чемпионликни нишонлайди. Жамоадаги яхши хулқи ва тезкор ҳужумчилиги туфайли 2019 йил мураббий Шерали Бобоқулов ўзи таклиф олган "Сўғдиёна - W" клубига шогирдини ҳам олиб кетади. Ўша йиллар Диёра Хабибуллаева Аёллар Олий лигасида тўпурарлар жадвалида етакчиликка эришади. Қаторасига 3 йил "Йилнинг энг яхши аёл футболчиси" совринига даъвогарлик қилади. Ваниҳоят, 2021 йилда у энг яхшилар қаторида эътироф этилади. Бунда нафақат лигадаги ажойиб ўйинлари, балки терма жамоа сафидаги хизмати ҳам алоҳида таъкидланади.\nЎзбекистонда аёллар футболини жуда оммалашган деб айта олмаймиз. Аммо Европа клубларидан иқтидорли футболчиларимизга таклифлар бўлишини ҳеч бир мутахассис рад этмайди. Жумладан, йилнинг энг яхши футболчиси Диёра ҳам турли жамоалардан келган таклифлар ҳақида айтиб ўтган, лекин уларнинг номини ошкор қилмаган. У барча таклифларни рад этган ва бугун у биринчи мураббийи билан Жиззах вилояти шарафини ҳимоя қиляпти. Барчага маълумки, "Сўғдиёна - W" хусусий клуб ва айни вақтда юртимиздаги "энг бой" жамоа ҳисобланади. Шу туфайли, футболчиларга яхши шароит яратилган ва етарлича маош тўланади. Чемпионатдаги энг кучли қизлар ҳам айнан жиззахликлар сафига жалб қилинган. Шундан билишимиз мумкинки, Европа жамоаларини рад эта олиш даражасида қулайликалар бор ва бу Диёранинг даражасини ўсишида етарли.\n"Энг яхши футболчи" қанча маош олади?\nАввалроқ айтганимдек, футболчи қизлар қанча маош олиш ҳақидаги саволларга "шартномамизда ошкор қилмайди деган банди бор" деб қутилиб қолишади. Мамлакатимизда аёллар футболи оммалашмаганлиги сабабли ҳозирча ҳеч бир футболчи реклама ёки ижтимоий тармоқдаги саҳифаси орқали фойда топмайди. Асосий даромади клубдан оладиган маоши. Футбол "одамлари" орасида юрган гапларга кўра "Сўғдиёна - W" клубида футболчиларга 10 миллион сўм атрофида маош берилади (премия ва кўтарма пуллардан ташқари).\nЖорий мавсумнинг 11 тури ортда қолди ва ҳужумчи 20та гол уриб тўпурарлар жадвалида 1-ўринни эгаллаб турибди. Статистикани эшитиб бироз ҳайрон бўлишингиз мумкин, бу табиий ҳолат. Сўғдиёна 1-давра учрашувлари доирасида "Металлург - W" ни 11:1, "Локомотив - W" ни эса 8:0 ҳисобида мағлуб этган. Ҳа, аёллар футболида мана шундай ҳисоблар жуда кўп учрайди.\nДилноза Мустафоқулова тайёрлади\nКатта клуб билан катта натижага эришиш мумкин. Диёра рози булгани маъкул эди. Бундан узбек футболи ютади! Узбек футболчи эркаклари эплолмаган ишни шу кизча эпласа, футболчи эркаклар уялиб коларди.


Ўғли экстремистга айланган қозоғистонлик ота воқеаси\n10:45 / 21.10.2015\nОстоналик тадбиркор Қўнис Олимжонов ўғли қандай қилиб экстремистлар таъсирига тушиб қолгани ва бундай вазиятда ота-оналар фарзандларининг қандай хатти-ҳаракатларига жиддий эътибор беришлари зарурлиги ҳақидаги фикрларни билдириб ўтди.\nТадбиркор ўз воқеасини Остонада аввалги ҳафта бўлиб ўтган “Экстремизмга қарши курашиш механизмларини ишлаб чиқиш” анжуманида сўзлаб берди.\nҚўнис Олимжоновнинг ўғли Мирзаҳмад Олимжонов ҳақида 1,5 йилдан бери ҳеч қандай хабар йўқ. Унинг ота-онаси фарзанди кўйида куйиб адо бўлди. Ўзига тўқ ва яхши оила фарзанди, остоналик йигит отасининг тахминича Сурияга кетган. Яхши таълим олган, Остонадаги қозоқ-турк лицейини аъло баҳолар билан якунлаган, кейинчалик мутахассислиги бўйича АҚШда амалиёт ўтаган шундай ўқимишли йигитнинг экстремистлар домига тушиб қолгани янада аянчли кўринади.\n“Барча бахтли оилалар бирдай бахтли, бахтсиз оилалар эса ўзича бахтсиз, деган гап тўғри экан. Бизнинг ғам-андуҳимиз ва азиятларимизнинг чеки йўқ. Биз бир ярим йилдан бери ўғлимиздан, унинг рафиқаси ва икки нафар қиз набираларимиздан ҳеч қандай хабар олганимиз йўқ”, деб айтади ота.\nМактаб ва университетни аъло баҳолар билан битирган Мирзаҳмад даҳшатли радикал оқим жабрдийдасига айланди.\n“Ўғлим университетнинг охирги курсида ҳижобли қизга уйланди. Фарзандли бўлди, бироқ секин-секин дунёвий ҳаётдан чекина бошлади”, деб эслайди ота.\nЙигитнинг яқинлари ундаги ўзгаришларни секин-аста пайқай бошлашди. Йигитнинг бундай салбий томонга ўзгаришига унинг бошқа шаҳарда ўқигани ҳам сабаб бўлган. Бундан ташқари, 5 йил аввал йигит экстремистларнинг таъсирига тушганда, жамият ҳам, унинг ота-онаси ҳам воқеаларнинг бундай тус олишини англамаган.\n“У биз билан яшаганда соқоли ўсмасди, ўқишни битириб қайтиб келгандагина биз у билан нима содир бўлганини англадик. У ўша ерда масжидга борган, бироқ масжид расмий бўлишига қарамасдан, у ерда бекитиқча йиғилишлар ўтказилган”, дейди Қўнис Олимжонов.\nОта ўз воқеасини давом эттирар экан, ота-оналар ўз фарзандларининг хатти-ҳаракатларида эътибор беришлари керак бўлган жиҳат ва аломатларни санаб ўтди.\n“Биз сезган асосий аломат – бу турмуш тарзининг ўзгариши. Ҳам ички, ҳам ташқи қиёфа ўзгаради. Биринчидан, бу ота-онаси, яқинларидан юз ўгириш, барча оилавий ва миллий удумлардаги ўзгаришлар. Ташқи қиёфа ҳам ўзгаради. Бу соқол қўйиш, калта шимлар, ён-атрофдагиларга, турмушдаги буюмларга ножўя муносабат. Бизда қабул қилинган умуммаънавий қадриятлардан, бизнинг ислом қолган динлардан нима билан фарқ қилиши каби тушунчалардан воз кечиш. Бу ўзини кўз-кўз қилувчи фанатликдир, Аллоҳ йўлида гўёки барча нарса мумкиндек. Ўзини гўёки ҳеч ким ҳеч нарса билан тўхтата олмайдигандек тутиш. Ота-онаси, яқинларидан воз кечиш, уларга қулоқ солмаслик, ҳурмат қилмаслик. У ўзи яшаган хонадаги барча фотосуратлар, ҳайкалчаларни олиб ташлаб, уларни Қуръон, ҳадислар, ўзининг маърузалари билан тўлдирди. Гўёки барча нарсани тақиқлаб қўйди. Ўзининг фарзандларини ҳам ҳижобларга ўрантира бошлади. Яъни бизнинг фуқаролик жамиятимиздаги, давлатимиздаги барча қонунларга тўлиқ бўйсунмаслик”, деб таъкидламоқда ота.\nҚўнис Олимжоновнинг фикрича, ёшлар сохта динларга жалб қилиниши мумкин бўлган хавфли ёш 18-25 ёшни ташкил қилади.\nЙигит Қозоғистондан оила қургандан 5 йил ўтиб чиқиб кетди. Унинг 1,5 йилдан бери йўқлиги яқинлари аҳволига жиддий таъсир қилди: ғам-андуҳдан адо бўлган йигитнинг онаси, бувиси ва бобоси ҳозирда шифохонада даволанмоқдалар.\nЙигит чегараларнинг очиқлиги туфайли ўз оиласи билан мамлакатни тарк эта олди. Бунда унга “яхши одамлар” – ўз ҳамюртлари “кўмагини” аямади. Йигит аввал Қирғизистонга, у ердан эса Туркияга жўнаб кетган.\n“Туркияда уларни террорчилар сафига юборадиган бутун бир трафик йўлга қўйилган. Бундан манфаатдор одамлар бор. Остонада ҳам бундайлар бор, айнан улар ўғлимнинг оиласи билан чиқиб кетишига кўмак берган. У аввал ўзи кетди, кейин ортидан оиласи ҳам жўнади. Ўтган давр ичида одамларни ёллаш ва уларни жўнатиш билан шуғулланган нотариуслар, одамлар фош қилинди. Ҳозир улар билан тегишли идоралар шуғулланмоқда. Уларнинг барчаси суд қилинмоқда. Ва аянчлиси улар бегона эмас, ўзимизнинг қозоқлар”, деб куйиниб гапирмоқда ота.\nОта ўғли нафақат “ширин сўз” билан ёллангани, балки унга қандайдир руҳий таъсир этувчи моддалар қўлланган бўлиши мумкинлигини истисно қилмаяпти.\n“Менинг уч ўғлим бор. Иккиси шу ерда ишлайди, оилалари яхши. Бу қабиҳ кимсалар одамларни ёллашда гиёҳванд моддалар каби қандайдир таъсир қилувчи моддалардан ҳам фойдаланишдан тоймайди. Чунки бундай воситаларга тобе қилинган одамларни синдириш осонроқ”, деб ўз сўзини ниҳоялади дард-аламдан ичи ёнаётган ота.\nАнжуманда Қозоғистон мажлиси аъзоси Серик Канаевнинг берган маълумотларга кўра, МДҲ давлатларининг Сурияда ИШИД сафида жанг қилаётган 7 минг фуқароси орасида 150 нафар қозоғистонлик аниқ борлиги ҳуқуқ-тартибот муассасаларига маълум. Уларнинг қаторига улар билан бирга бўлган 200 нафар уларнинг рафиқалари, бевалар ва болаларини ҳам қўшиш мумкин. Бугунги кунда Қозоғистон колонияларида террорчилик ва экстремизмга алоқадор бўлган 500 киши жазо ўтамоқда. Уларнинг аксарият қисмини 29 ёшгача бўлган ёшлар ташкил қилади.


Наманган вилоят ҳокимлиги ўзбек аслли Россия миллиардери Алишер Усмонов бу вилоятдаги 5 минг оилага жами 12,5 миллиард сўмлик ёрдам ажратганини эълон қилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n23:05 - Наманган вилоят ҳокимлиги ўзбек аслли Россия миллиардери Алишер Усмонов бу вилоятдаги 5 минг оилага жами 12,5 миллиард сўмлик ёрдам ажратганини эълон қилди\nҲокимликнинг Телеграм каналида ҳам тарқатилган хабарида айтилишича, тадбиркор Алишер Усмонов Наманган вилоятидаги қарийб 5 минг оилага жами 12,5 миллиард сўмлик молиявий кўмак кўрсатибди. Наманган шаҳрида 3000, Чуст туманида 1000, Наманган туманида 997 оила уларнинг ичида. Ўрганишлар давомида якка-ёлғиз, боқувчисини йўқотган, ногиронлари бор оилалар танлаб олинган.\nМиллиардер томонидан ажратилган маблағ “Ўзмиллийбанк” пластик карталарига ўтказилиб, маҳалла фуқаролар йиғинлари раислари, сектор вакиллари ва банк ходимлари томонидан мазкур оилалар вакилларига етказиб берилгани ҳам хабарда айтилган.\nКўрамиз, аслида нима бўлган? Аммо, ҳозироқ тахмин қилиш мумкинки, Алишер Усмонов асли Наманган вилоятидан эканлигини ҳам ҳисобга олиб, Шавкат Мирзиё эртага Наманганга ҳам ўтса керак.


Таҳлил: Саудия Арабистони Исроил билан дўстлашадими? | Azon.uz - Ахборот-таҳлилий портал\n2179 15:35 15.10.2020\nКеча, 14 октбярь куни АҚШ Давлат котиби Майк Помпео Вашингтонда Саудия Арабистони Ташқи ишлар вазири Файсал ибн Фарҳон ибн Абдуллоҳ ал-Саудни қабул қилди. Помпео Саудия Арабистонини минтақада “барқарорликни таъминловчи куч” сифатида таърифлар экан, Риёзни Бирлашган Араб Амирликлари ва Баҳрайннинг йўлидан боришга – Исроил билан дипломатик алоқа ўрнатишга чақирди. Араб давлатларининг Исроил билан муносабатлари нормаллашишига бош-қош бўлаётган АҚШ, албатта, минтақдаги яқин ҳамкори бўлмиш Саудия Арабистонининг ҳам Исроил билан дўстлашган давлатлар сафида бўлишини истайди.\nХўш, Саудия Арабистони Исроил билан дипломатик алоқа ўрнатадими? Бу саволнинг жавоби Яқин Шарқда (умуман бошқа минтақаларда ҳам) кўпчиликни қизиқтираётгани шубҳасиз.\nСаудия Арабистони ўнлаб йиллардан бери Исроилни танқид қилиб, уни “сионист давлат” деб атаб келади. Бироқ охирги пайтда ижтимоий тармоқларда Риёзнинг Исроил билан яқинлашиши ҳақидаги гап-сўзлар тинмай айланиб юрибди. Анча йиллар Саудия Арабистонининг Вашингтондаги элчиси бўлиб ишлаган шаҳзода Бандар ибн Султон ал-Сауднинг ўтган ҳафта БААнинг “Ал-Арабия” телеканалида эълон қилинган интервьюси бу иддаолар асоссиз эмаслигини кўрсатгандек.\nШаҳзода Бандар ўз интервьюсида Исроил билан алоқа ўрнатган Форс кўрфази давлатларини танқид қилган Фаластинни койиди. “Биз ўз мақсадлари учун халқаро майдонда қўллов топишга уринаётган мутасаддилардан бундай паст савияли баёнотларни кутмаймиз, – деди у. – Фаластин етакчиларининг кўрфаз давлатларига нисбатан ҳаддини ошган бу баёнотларини, уятли гапларини асло қабул қилиб бўлмайди”.\nФаластин раҳбарлари БАА ва Баҳрайннинг Исроил билан алоқаларни нормаллаштиришини “хиёнат” деб атаган, бу билан орқадан пичоқланганликларини айтган эди.\nШунингдек, шаҳзода Бандар Фаластин етакчилари “тарихий муваффақиятсизликка” учраганини, улар Саудия Арабистонининг қўллови ҳар доим чўнтакларида бўлишини ўйлаганини айтди. Унинг фикрича, Фаластин – Исроил низоси шу пайтгача ҳал бўлмагани учун ҳар икки томоннинг раҳбарлари тенг даражада айбдор.\nШаҳзода Бандар Фаластинда иккита – Ғарбий соҳилда “Фатҳ”, Ғазода эса ХАМАС бошқаруви борлигини эслатиб ўтди: “Фаластинликлар ҳали ўз ораларида тил топиша олгани йўқ, Исроил билан қандай қилиб адолатли келишув тузишлари мумкин?”\nБандар ибн Султон катта эҳтимол билан бу гапларни подшоҳ Салмон ва валиаҳд шаҳзода Муҳаммад ибн Салмоннинг рухсати билан айтган. Бу билан эса мамлакат раҳбарияти халқни Исроил билан алоқа ўрнатилишига тайёрлашга киришганини тахмин қилиш мумкин.\nЗеро, шаҳзода Бандарнинг интервьюси Саудия Арабистони ҳукуматининг БАА ва Баҳрайннинг Исроил борасидаги қарорини жимгина қўллаб-қувватлаётганини кўрсатиб турибди.\nБАА Махсус Саудия Арабистони Исроил таҳлил\n289 11:00 14.01.2021\n1115 18:00 12.01.2021\nБААда Россия вакцинасини синашнинг учинчи босқичи бошланяпти\n236 16:05 08.01.2021\nИнқирознинг якуни: Қатар қамалдан халос бўлди\n800 08:55 05.01.2021\n1980 10:05 04.01.2021


Намозга қомат айтилса-ю, бирортангиз ҳожатхонага бориш эҳтиёжини туйса, аввал ҳожатга борсин\nБу бобда Оиша, Абу Ҳурайра, Савбон ва Абу Умома (розияллоҳу анҳум)дан биттадан ҳадис ривоят қилинган.\nАбдуллоҳ иби Ал-Арқомнинг ҳадиси ҳасан-саҳиҳ. Молик ибн Анас, Яҳё ибн Саъид Ал-Қаттон ва ҳадис ҳофизлари (ёд билувчилари)дан биттадан кўп кишилар бу ҳадисни худди шу йўсин Ҳишом ибн Урвадан, унинг отасидан, Абдуллоҳ ибн Ал-Арқомдан ривоят қилдилар.\nВуҳаиб ва яна бошқалар Ҳишом ибн Урвадан, унинг отасидан, бир кишидан, Абдуллоҳ ибн Ал-Арқомдан ривоят қиладилар.\nПайғамбар сатлаллоҳу алайҳи ва салламнинг саҳобаларидан ва тобиъийндан мутааддид кишиларнинг қавли шудир. Аҳмад ва Исҳоқ шу қавлга эга бўлиб, бундай дейдилар: «Озгина бўлса ҳам кичик ёки катта қазои ҳожатга эҳтиёж сезса, намозни бошламайди. Аммо намозга киришганидан кейин ҳис этса, то фикрини машғул қилмагунича намоздан чиқмайди».\nБаъзи илм аҳлининг фикрига кўра, кичик ёки катта қазои ҳожат қилишга эҳтиёжманд бўлса, аҳвол фикрини машғул қиладиган даражада бўлмаса, намозини ўқиб олиши мумкин (яъни, шу ҳолатда намозни бошламоғида ёки намозда турган бўлса, уни давом эттирмоғида зарар йўқ, деб ҳисоблайдилар).*\n* Ҳанафий мазҳабидагилар учун: танг ҳолда намоз ўкиш ҳалол бўлмайди.


2019 йилда 80 нафар, бу йил 450 нафар битирувчи талаба бўлди | Хабарлар | Самарқанд вилояти ҳокимлиги\nТуманда ўтказилган “Уч авлод учрашуви” қатнашчилари ҳудудда кейинги йилларда амалга оширилган бунёдкорлик ишлари, аҳоли турмуш тарзидаги янгиланиш ва ўзгаришлар, корхоналар, таълим муассасалари фаолияти билан танишиб, бу кўрсаткичдан фахрланиб гапиришди.\n– Жуда оғир шароитда болаларга таълим-тарбия берганмиз, – дейди меҳнат фахрийси Сайёра Жониқулова. – Туманимиз вилоят марказидан олисда бўлгани учун эътибордан четда эди. Синфхоналар етишмас, зарур ўқув жиҳозлари йўқ. Айниқса, тоғ орасидаги филиалларни мактаб дейишга тил бормасди. Шунга қарамай, болаларни яхши ўқитишга ҳаракат қилардик, улар ҳам билим олишга астойдил интиларди. Кейинги беш йилда юртимизда таълим соҳасига жуда катта эътибор қаратилаётганини кўриб, хурсанд бўляпмиз. Бу ишлар натижасида туманимизда ҳам мактабларнинг 26 та филиали қайта тикланибди, 30 дан ортиқ умумтаълим мактаби тубдан янгиланиб, спорт заллари ва стадионлар қурилибди. Натижа ҳам қувонарли – 2019 йилда қўшработлик битирувчиларнинг 80 нафари, 2020 йилда 250 нафари олий ўқув юртларига ўқишга кирган экан. Бу йил 450 нафар ўғил-қизларимиз талаба бўлибди ва мактаб битирувчиларининг ўқишга кириш кўрсаткичи бўйича вилоятда иккинчи ўринда эканмиз. Мана таълимга эътибор самараси. Ҳозир ўзим ишлаган мактабга бориб, у ердаги имкониятларни кўриб, кўнглимда “қанийди, ёш бўлиб қолсаму яна болаларга сабоқ берсам, замонавий мактабларда ишласам”, деган ҳавас уйғонди.\nУчрашув қатнашчилари икки йил олдин “Обод қишлоқ” дастури асосида кенг кўламли қурилиш-бунёдкорлик ишлари амалга оширилган Жўш қишлоғида бўлиб, кексалар ва ёшлар билан суҳбатлашдилар. Туман марказидан 40 километр узоқда жойлашган ҳудуднинг 48 та аҳоли пунктида дастур асосида 80 га яқин ижтимоий соҳа объекти барпо этилди. Йўллар, кўприклар қурилди. Аҳолининг уй-жойлари таъмирланди, ўттизга яқин янги хонадон бунёд этилиб, эҳтиёжманд оилаларга берилди. Қишлоқда иқтисодий йўналишида ҳам ривожланиш бўй кўрсатмоқда. Янги ишлаб чиқариш корхоналари, фермер хўжаликлари ташкил этилмоқда. Давлат томонидан субсидия берилиб, дашт ҳудудларда токзорлар, боғлар ташкил этилмоқда.\nЖумладан, “Ниҳол майсазори” фермер хўжалиги томонидан уч йил давомида 145 гектар ер ўзлаштирилиб, токзор ташкил этилди. Давлат томонидан берилган субсидия асосида артезиан қудуқлар қазилди ва томчилатиб суғориш тизими йўлга қўйилди. Ҳозирда дастлабки йил экилган токлар ҳосилга кирган бўлса, янги боғлар орасида полиз ва сабзавот экинлари етиштирилмоқда.\n– Бу ерлар шу пайтгача чорва учун яйлов эди, – дейди меҳнат фахрийси Кубай Исмоилов. – Одамлар хафсала қилса, озроқ ерга лалми буғдой экарди. Бу ҳам таваккал эди – ёмғир-қор ёғса, ҳосил олар, бўлмаса уруғлик ва меҳнатига куйиб қолаверарди. Осмонга қараб қолгандик-да. Энди қаранг, чўлни ҳам бўстон қилса бўлар экан. Давлат меҳнат қил, даромад топ, деб субсидия беряпти, сув чиқариб, боғ қилиш учун имконият яратяпти. Бунинг қадрига етиш керак. Беш-ўн йил олдин шу ерда боғ қилиш, узум етиштириш, сабзавот, полиз экинларидан мўл ҳосил олиш мумкин, деса биров ишонмасди. Мана энди бу жойларни кўриб кўз қувонади.\nМаълумотларга кўра, туманда 25 йил давомида узумзорлар учун атиги 600 гектар ер ажратилган экан. Кейинги беш йил давомида эса 7 минг гектар ер ўзлаштирилиб, ток кўчатлари экилган. Бу ишларнинг барчаси берилган субсидиялар ва имтиёзлар туфайли амалга оширилди.\n– Шу пайтгача ишсиз эдим ва хорижга ишга кетсамми, деган истагим бор эди, – дейди Қўролос маҳалласида яшовчи Абдухалил Жалолов. – Президентимиз ташаббуси билан ёшларга ер ажратиб бериш бошлангач, мен ҳам 1 гектар ер олиб, узум-боғ ташкил қилдим. Артезиан сув чиқариб беришди. Ҳозир ток кўчатлари орасида полиз экинлари етиштиряпман. Икки-уч йилда ўз йўлимни топиб, даромад қилишни бошлайман. Яна уч нафар тенгдошларимни ёнимга олиб, биргаликда ишлаймиз, еримизни кенгайтирамиз.\nУч авлод учрашуви қатнашчиларининг суҳбати янгидан обод этилган Қўрғон қишлоғидаги машҳур бахши Эргаш Жуманбулбул мажмуасида бир пиёла чой устида давом этди.\nКиритилган вақти: 22/09/2021 13:38. Кўрилганлиги: 198\nМатериал манзили: https://samarkand.uz/press/news/2019-yilda-80-nafar-bu-yil-450-nafar-bitiruvchi-talaba-boldi


Оилада ўғил болалар орасида ўсганман. Ака-укаларимдаги эркакаларга хос баъзи бир тутумлар болалигимдан мерос бўлса керак. Оиламизда акаларимнинг кийимларини кийиб катта бўлдим. Уларда кўрган хатти-ҳаракатларга тақлид қилиб ўсдим. Улар билан велосипед ҳайдадим, от миндим. Акаларим ҳар бир ишни ўзлари мустақил бажаришга одатланди. Мен ҳам уларга эш бўлдим. Мактабда ҳам кўпинча ўғил болалар билан ўйнардим. Кийинишим, юриш-туришим, гап-сўзим ҳам уларникига ўхшаши билан фахрланардим. Вақти келиб, уйимизга совчилар кела бошлаганида ўзимни жуда ноқулай сезганман. Ахир, мен қандай қилиб бутун умр битта эркакка қарам бўлиб яшашим мумкин? Бегона бир эркак менинг устимдан ҳукмронлик қилса, хўжайин бўлса, итоатни талаб этса... Буни ҳеч тасаввур қила олмасдим. Менинг мана шу табиатим эркак кишининг ҳукмронлиги остида яшашимга ҳалақит берарди.\nЯнги оилага ҳали эндигина қадам қўйган келинчак ўзимча ҳаммага ҳукмимни ўтказмоқчи бўлган, ҳаммани тартибга солишга чиранган эканман... Оиламиздаги ҳамма эркаклар бирон нарсани эплолмайдиган, жуда бўш, шижоатсиз бўлиб кўринарди. Шундан ҳамма ишни ўз қўлимга олишга интилганман. Ўзим оилани бошқаришга, бозор-ўчар қилишга, ҳатто ишлаб пул топишга интилиб, оиламиздаги қанча яқинларимнинг дилини хуфтон қилган эканман. Бунинг оқибатида нимага эришдим? Яқинларимнинг таъна-маломатига. Ота-онамга ҳам беҳуда ташвиш орттирдим. Энг асосийси, соғлиғимни йўқотдим. Сурункали касалликка чалиниб, узоқ муддат тўшакка михланиб қолдим. Бу орада ота-онам дунёдан ўтиб кетишди. Мени жонидан ортиқ кўрадиган, ҳамиша қалқон бўлиб турадиган акаларим ўзидан ортмай қолди. Мен эса, бутун умр ўзим камситиб, айблаб келган эримнинг қўлига қараб, пешонамдагини кўриб, тақдирга тан бериб яшаяпман.\n🕔11:54, 04.01.2021 ✔279\n🕔10:02, 06.11.2020 ✔851\n🕔10:00, 06.11.2020 ✔814\n✔ 279 🕔 11:54, 04.01.2021\n✔ 851 🕔 10:02, 06.11.2020\n✔ 814 🕔 10:00, 06.11.2020\n✔ 1488 🕔 13:10, 28.08.2020


Arderia иситиш қозонлари:ўрнатиш, таъмирлаш | Server Service\nArderia иситиш қозонлари\nArderia иситиш қозонлари бир неча йил илгари Жанубий Кореяда ташкил топган Daesung компаниясининг ишланмаларининг натижаси бўлди. Компаниянинг барча махсулотлари сингари, мазкур иситиш қозонлари ҳам ўзининг юқори сифати ва ишончлилиги билан ажралиб туради. Шунингдек, улар келажак ҳақида қайғурадиганлар ва доимо фойдаланишда тежамкор бўлган ускуна ҳақида қайғурадиганлар учун юз фоиз мос келади. Мазкур савдо белгисидаги истиш қозонлари фойдаланишнинг энг қатъий шароитларида ҳам сизга узоқ йиллар ҳизмат қилади. Бу “Arderia” маҳсулотининг лойиҳачилари мазкур турдаги ускуналар соҳасида бугун ишлаб чиқилган энг яхши материаллар ва энг янги технологиялардан фойдаланади. Эътиборлиси шундаки, бу қозонлар газ босими ўта паст – 4 мбар бўлганида ҳам ўз ишини тўлақонли бажаради. Шунингдек, бу қозонлар конструкциясида бошқа қозонлар ишдан чиқиши мумкин бўлган шароитларда ҳам ишлашини давом эттиришга имкон яратувчи ноёб имкониятлар ҳам мавжуд. Бу барча ўзига хосликлар бугун “Arderia” қозонларини дунё бозорида энг машҳур истиш қозонларидан бирига айлантирди.\nArderia истиш қозонлари нега ишдан чиқади?\nФойдаланишда ўжар эмаслигига қарамай, бу қозонлар ҳам эътибор ва сервис хизмат кўрсатишни талаб қилиши, қанчалик ғалати эшитилмасин, “энг керакли вақтда” ишдан чиқиши мумкин. Шунинг учун “Arderia” вақти-вақти билан техник кўрик, ҳеч бўлмаганда элементар профилактик ишларни талаб қилади.\nМисол учун: исталган иситиш тизимидан узоқ вақт фойдаланилганида унда кир, қурум, ва, албатта, занг пайдо бўлади. Буларнинг барчаси паст сифатли сув таркибида бўлади. Бундай сув кўп ҳолларда иссиқлик ташувчи сифатида қўлланилади. Аксарият одамлар улардан фойдаланиш қандай оқибатларга олдиб келишини ўйлаб ҳам кўрмайди.\n“Arderia” иситиш қозонини таъмирлатиш учун қаерга мурожаат қилиш керак?\n“Arderia” иситиш қозонини таъмирлаш энг тажрибали мутахассисдан ҳам ўта синчковликни талаб қилади. Сизнинг қозонингиз ўзбилармон уста қўлида “тажриба қуёни” бўлиб қолмаслиги учун қаерга мурожаат қилиш керак?\n“Server Service” муаммоингнизни ҳал қилади! Компаниямиз узоқ йиллардан бери Тошкент шаҳрида “Arderia” иситиш қозонини ўрнатиш, таъмирлаш ва сервис хизмат кўрсатиш билан шуғулланиб келади. Бизнинг усталар олиб борган исталган фаолият учун узоқ муддатли расмий кафолат тақдим этамиз. Шунингдек, сиз бирор носозлик юзасидан ўзингизга қулай вақтда ва шаҳарнинг исталган нуқтасига бизннг устамизни чақиришингиз мумкин.\nБошқа ишлаб чиқарувчиларниинг иситиш қозонларини таъмирлаш


Мутахассислар коронавируснинг енгил ёки ўрта шаклда бошидан ўтказган 30 мингдан зиёд беморларнинг маълумотларини ўрганишди.\nТОШКЕНТ, 2 ноя — Sputnik. Коронавирус инфекциясидан тузалганларда антитаначалар бир неча ой давомида сақланиб қолинади. Бу ҳақда “Science” нашри америкалик олимлар тадқиқотига таянган ҳолда ёзмоқда.\nКоронавирус юқтириб олиш хавфини беш баравар камайтирувчи омил айтилди\nМутахассислар коронавируснинг енгил ёки ўрта шаклда бошидан ўтказган 30 мингдан зиёд беморларнинг маълумотларини ўрганишди. Натижада иштирокчиларнинг ҳаммасида вирусга нисбатан барқарор иммун жавоб борлиги аниқланди.\nСўнгра олимлар улардан 121 нафарининг таҳлил намуналарини танлаб олиб, кузатишда давом этишди. Натижада олимлар организмда барқарор антитаначалар беш ой давомида сақланиб қолганини аниқлашди.\nШу билан бирга, тадқиқот муаллифлари антитаначанинг борлиги коронавирусдан тўлиқ ҳимояни кафолатламаслигини таъкидлашмоқда, аммо яна бир марта юқтириб олиш хавфини сезиларли даражада камайтиради.


Ўзбекистонда шакар ишлаб чиқариш керакми? – mulkdor.com\nNovember 21 2017, 07:11 БизнесЖамиятИқтисодМақолаларЎзбекистон\nҲа керак – агар бу иқтисодий жиҳатдан ўзини оқласа. Лекин ишлаб чиқарилган шакар олиб келинадиган шакардан қимматга тушса-чи?\nМақоланинг асли sputniknews-uz сайтида эълон қилинган\nШакар — бу албатта инсон учун ўта муҳим озиқ-овқат маҳсулотларидан бири ҳисобланади. Сиз уни чой ёки кофе билан ичмасангиз-да, шакарсиз алкоголли ва алкоголсиз ичимликлар, қандолат ва нон маҳсулотлари ишлаб чиқариш, мева сабзавотларни консервация қилишнинг иложи йўқ. Шакардан, шунингдек, фармацевтика саноатида ҳам кенг фойдаланилади.\nКатта миқдорда мева-сабзавотлар етиштириладиган Ўзбекистонда, уларни консервация қилиш эҳтиёжи ҳам туғилади, албатта. Шу туфайли куз мавсумида шакарга талаб кескин ошади.\nШакар, худди буғдой каби, стратегик аҳамияга эга бўлган озиқ-овқат маҳсулотлари рўйхатидан ўрин олган. Ҳар қандай мамлакат ўз шакар саноати бўлишини орзу қилади. Лекин мамлакатда шакар учун хом ашё бўлмаса-чи?\nИқтисодий нуқтаи назардан, шакар саноатини ривожлантириш учун, биринчи навбатда мамлакатда етарли ва ишончли хом-ашё базаси мавжуд бўлиши керак. Яъни мамлакатда қанд лавлаги ёки шакар-қамиш етиштирилиши керак.\nДунё статистикасига кўра, бугунги кунда шакарнинг 88% шакар-қамишдан, 12% қанд лавлагидан олинди.\nШакар-қамиш – асосан экваторга яқин бўлган, тропик иқлимли мамлакатларда етиштирилади. Бу Бразилия, Ҳиндистон, Хитой, Таиланд, Покистон.\nҚанд лавлаги эса – асосан Европа иқлим шароитида етиштирилади. Унинг учун +8 +20 даражали об-ҳаво ва катта намлик керак. Бугунги кунда дунёнинг етакчи қанд лавлаги ишлаб чиқарувчи давлатлари бу — Франция, Россия, Германия, Украина, АҚШ ва Туркия.\nҚанд лавлаги ёки шакар қамиш хом-ашёсини бир мамлакатдан иккинчи мамлакатга олиб келиб ундан шакар ишлаб чиқариш мумкин, лекин бунинг учун арзон транспорт воситаси керак, масалан – денгиз транспорти. Хом-ашё ҳажми олинадиган шакар ҳажмидан 6-7 баравар кўп бўлади. Иккинчидан қанд лавлаги ҳам шакар қамиш ҳам ўсимлик хом-ашёси бўлиб, улар маълум ҳароратда сақланиши керак ва уларнинг муддати ҳам чекланган.\nДастлаб, қуйидаги видеолавҳа билан танишайлик. Ундан шакар ишлаб чиқариш жараёни Белоруссиядаги йирик шакар заводи мисолида кўрсатилган.\nШакар ишлаб чиқариш – катта миқдорда электр энергияси, иссиқлик энергияси (газ ёки кўмир) ҳамда сув ресурслари талаб қиладиган жараён. Ундан ташқари шакар заводлари – мавсумий ишлайдиган корхона. Яъни, шакар заводлари йилнинг 4 ойида шакар ишлаб чиқариш билан шуғулланар экан холос. Чунки қанд лавлаги ҳосилини сақлаш муддати айнан шунча экан.\nСобиқ Иттифоқ ҳудудида энг катта қанд лавлаги ҳосили Грузия ва Украинада олинган экан. Ундан ташқари СССР катта миқдорда шакарни Кубадан сотиб олгани ҳам маълум.\nРоссияда охирги бир неча йил давомида шакар саноати кескин ривожланиб бормоқда. 2008 йилда 29,1 млн тонна қанд лавлаги етиштирилган бўлса, 2011 йилда — 46,2 млн тонна, 2016 йилда эса қанд лавлаги ҳосили 48,3 млн. тоннани ташкил қилди. Россия 2011 йилдан бошлаб катта миқдорда шакар экспорт қила бошлади, жумладан Ўзбекистонга ҳам.\nЎзбекистонда йиллик шакар истеъмоли миқдори одам бошига 19 кгдан тўғри келар экан. Бугунги кунда Ўзбекистонда иккита шакар заводи ишламоқда: “Хоразм-шакар” ва “Ангрен-шакар”. Уларнинг умумий ишлаб чиқариш қуввати йилига 700 минг тоннани ташкил қилса-да, хом-ашё етишмовчилиги туфайли заводлар тўлиқ қувват билан ишламаяпти. Шу сабабли Ўзбекистонга қўшимча шакар импорти керак.\nДунё тажрибаси ва статистика\nДунёда энг йирик шакар хом-ашёси етиштирувчи мамлакатлар (млн.т) Бразилия – 734, Ҳиндистон – 342, Хитой – 115, Таиланд – 95, Покистон – 55, Мексика – 49, Филлипин – 34 ва АҚШ – 26.\nЭнг йирик шакар экспортерлари ҳам (млн.т): Бразилия – 35, Ҳиндистон – 27, ЕИ – 13.8, Таиланд – 11.5, Хитой– 9.8, АҚШ – 7.4, Мексика – 6, Покистон – 5.2, Россия – 5.2 ва Австралия – 4.8.\nБундан кўриниб турибдики, шакар хом ашёси етиштирувчи ва шакар экспорт қилувчи мамлакатлар рўйхати деярли бир хил. Яъни жаҳон тажрибаси шакарни унинг хом ашёси етиштириладиган мамлакатда ишлаб чиқаришни тасдиқлайди. Хом-ашёни бир мамлакатдан иккинчи мамлакатга ташиб у ерда шакар ишлаб чиқариш, аксарият ҳолларда, иқтисодий жиҳатдан ўзини оқламайди ва хом-ашё еткизиб бериш кафолати ҳам кам.\nДунё иқтисоди ривожланишининг асосий тамоийили бўлган халқаро меҳнат тақсимоти ҳам айнан шуни тасдиқлайди. Ҳар бир мамлакат ўзининг жуғрофий, табиий ва бошқа имкониятларидан келиб чиққан ҳолда, иқтисоднинг энг самарали соҳаларни ривожлантириши керак.\nМатериални тайёрлашда ISO.org, Wikipedia, sugar.ru каби очиқ манбаалардан фойдаланилди.\n«ўзстандарт» агентлиги: пойтахт бозорларида ...\n“Ўзстандарт” агентлиги Ўзбекистон Истеъмолчилар ҳуқуқларини ҳимоя қилиш жамиятлари федерацияси билан ҳамкорликда Тошкент шаҳридаги “Ўрикзор” ...\nБизнесJanuary 25 2018, 04:01\nСобиқ «абу-сахий» бозорида тадбиркорлардан ...\nТошкент шаҳрида жойлашган собиқ «Абу-Сахий» бозори ўрнида янги ташкил этилган «Тошкент савдо маркази»да тадбиркорлардан ноқонуний пул йиғими бошланмоқда. (more…)\nБизнесFebruary 24 2018, 12:02


Германияда Россияда коронавирусга қарши вакцинаси ихтироси ҳайратда\n04 Fevral 15:36 / Published in COVID-19\nҒарбий давлатлар россияликларнинг коронавирусга қарши эмлашни ихтиро қилганидан ҳайратда\nҒарб журналисти Жак Шустер (Jacques Schuster) Германиянинг Die Welt газетаси устунида Европанинг Россияда коронавирус инфекциясига қарши эмлаш учун дори ишлаб чиқарилиши ҳайратда қолганини айтди.\nУнга кўра, Россия узоқ вақт давомида ихтиролари билан Ғарбни ҳайратга сола олмади. Шундай қилиб, охирги марта Совет Иттифоқи биринчи сунъий Ер сунъий йулдошини космосга учиришга муваффақ бўлганида, бошқа мамлакатлар нафас билан, 1957 йилда Москванинг ютуқларини томоша қилишди. Шундай қилиб, Москва энди Америка қитъасида ядровий ракеталарни учириши мумкинлигини кўрсатди.\n«Фақат бозорга эрта кириб келган коронавирусга қарши вактсина кўрсатди: Россия, эҳтимол, ядро ракеталари билан Юқори Волтадан каттароқдир» (собиқ Германия канцлери Ҳелмут Шмидт СССРни таърифлаганидек)», деди Шустер. Шунингдек, у ушбу номга эътибор қаратди биринчи сунъий йулдошни учиришга ишора қилувчи вакцинанинг.\nЖурналист вактсинанинг самарадорлиги, шунингдек уни чет элда ишлатиш бўйича келишувлар Россияга сиёсий жиҳатдан фойдаланиладиган обрў-еътиборни берганини таъкидлади. Президент Владимир Путин ўз тизимининг устунлигини таъкидлаш учун барча имкониятлардан фойдаланади, деб хулоса қилди муаллиф муаллиф.\n2-феврал куни The Lancet «Спутник V» нинг учинчи босқич синовлари натижалари коронавирусга қарши 91,6% самарадорлигини намойиш этгани ҳақидаги маълумотларни эълон қилди. Вакцинани синовдан ўтказишда 19 866 киши иштирок этди.\nКремл «Спутник V» нинг «The Lancet» да чоп этилган клиник синовларининг учинчи босқичи натижалари унинг ишончлилиги ва самарадорлигини ишончли тарзда намойиш этаётганини таъкидлади. Бундан ташқари, натижалар Россияда вакцинани тезкор рўйхатдан ўтказиш учун асосни тасдиқлади.\n«Спутник V» коронавирусга қарши рўйхатдан ўтган биринчи рус вакцинаси бўлиб, у коронавирус гени жойлаштирилган бошқа аденовирус асосида яратилган. У ҳужайраларга кирганда, уларда оқсилларни ҳосил қилади — улар иммунитетни келтириб чиқаради ва антикорларнинг ривожланишига ёрдам беради.\nTagged under: ВАКЦИНА, ГЕРМАНИЯ, СПУТНИК V, ЭМЛАШ, ҒАРБ\nКимда коронавирус билан қайта юқтириш хавфи мавжуд


Россияда мигрантларнинг рекорд сони қайд этилди\n15:57 08.10.2019 (Янгиланган 18:11 08.10.2019)\nМамлакатга келаётганлар орасида қурувчилик, хизмат кўрсатиш, таъмирлаш, уй-жой коммунал хўжалиги, автомобил йўллар қурилиши каби соҳалар ҳали-ҳануз актуал бўлиб қолмоқда.\nТОШКЕНТ, 8 окт — Sputnik. Россия 2019 йилда рекорд миқдордаги меҳнат мигрантларини қабул килади, деб маълум қилди Плеханов номидаги Россия иқтисодиёт университети лаборатория мудири Елена Егорова.\nЖорий йил январь-июль ойларида мигрантлар сони ўтган йилга нисбатан икки бараварга ошганлиги ва 153 минг 912 кишини ташкил қилгани аниқланди.\n“Бу сўнгги беш йилда энг юксак кўрсаткич”, - дея таъкидлади тадқиқотчи.\nУнинг фикрича, 2019 йил бўйича хулоса бир йиллик кўрсаткичларнинг таққосланиши асосида қилинган. Эҳтимол қилинишича, қолган ойларда миграция ўсиш суръатлари аввалги ҳолида қолади.\nМеҳнат мигрантлари сонининг ўсиш сабаблари қаторида статистик ҳисоботларнинг янги шакллари киритилгани ва мигрантларнинг вақтинча рўйхатга туришга имкониятлари пайдо бўлганлиги қайд этилди. Қолаверса, 2018 йил январь-июль ойларига солиштирганда, бу йилги кўрсаткич бўйича юртларига қайтиб кетаётганлар (4%дан кам) сони камайиб, келаётганларники (19%га кўп) эса ошмоқда.\nЕ.Егорованинг сўзларига қараганда, мигрантлар орасида МДҲ аъзо-давлатлари – Ўзбекистон, Тожикистон, Украина ва Армения фуқаролари кўпчиликни ташкил этади.\n“Бошқа давлатлардан келаётганлар ўрганилганда, кўпроқ Хитой, Сербия ва Сириядан хоҳловчилар талайгина эканлиги аниқланди”, - деди Егорова.\nРоссияга келаётганлар орасида қурувчилик, хизмат кўрсатиш, таъмирлаш, уй-жой коммунал хўжалиги, автомобил йўллар қурилиши каби соҳалар ҳали-ҳануз актуал бўлиб қолмоқда.\n“Бунга қарама-қарши ўлароқ, киритилган санкция ва таъқиқлар туфайли, Европа ва ривожланган дунё мамлакатларидан юқори малакали чет эл фуқароларининг Россияга келишида пасайиш кузатилмоқда”, – қўшимча қилди эксперт.\nБирмунча вақт илгари, РФ ҳукумат аппарати раҳбари муовини Сергей Приходько Россияга ҳар йили 2,5 миллион ўзбекистонлик кириб келаётганлиги тўғрисида маълумот берганди. Россия Федерацияси субъектида ишлаш учун Ўзбекистон фуқароси Россия ИИВнинг ҳудудий бўлинмасида меҳнат қилиш ҳуқуқини берувчи махсус патентни расмийлаштириши кифоя қилади.


..:: ISLOM.UZ ::.. - Қадр сураси тафсири\nҚадр сураси Қуръони каримнинг нозил бўлиш тарихи ва у нозил бўла бошлаган кечанинг фазилатлари баён қилинган сурадир. Сура беш оятдан иборат бўлиб, унинг қачон нозил қилингани ҳақида икки хил қавл бор:\n1. Қадр сураси Расулуллоҳ соллаллоҳу алайҳи васаллам Мадинага ҳижрат қилишларидан олдин нозил қилинган. Бу қараш аксар уламоларнинг қавлидир;\n2. Қадр сураси Расулуллоҳ соллаллоҳу алайҳи васаллам Мадинага ҳижрат қилганларидан кейин нозил қилинган ва бу сура Мадинада нозил қилинган дастлабки сурадир. Бу қараш айрим уламоларнинг қавлидир. Баъзи уламолар: “Эҳтимол бу сура дастлаб Маккада кейинчалик Қадр кечасининг улуғлигини таъкидлаш маъносида Мадинада яна такроран нозил қилинган бўлиши ҳам мумкин”, деганлар.\nСурада Қадр кечасининг ўзига хос фазилатлари баён қилинган. Бу кечанинг “Лайлатул қадр” яъни Қадр кечаси деб номланиши умумий тўрт хил маънога далолат қилади:\nСура Расулуллоҳ соллаллоҳу алайҳи васалламга Қуръони карим туширилгани ҳақидаги хабар билан бошланган:\nИмом Мотуридий бобомиз бу оятни “Қадр кечаси нима эканини (Биз билдирмасак) сиз билмас эдингиз” маъносида тушуниш ҳам мумкинлигини айтган.\nОятдаги Руҳни аксар муфассирлар Жаброил алайҳиссалом, деганлар. Баъзи уламолар эса Руҳни Аллоҳ таолонинг раҳмати маъносида тушуниш ҳам мумкинлигини айтганлар. Бундай тафсир қилинганда бу оят: “фаришталар Аллоҳнинг раҳмати билан тушадилар”, маъносида бўлади. “Барча ишлар учун тушади” ояти шу йил давомида қилинадиган ишлар учун тушади маъносини англатади. Яъни аслида фаришталар Аллоҳ таолонинг бандаларига нима тақдир қилганини билмайдилар. Эҳтимол ана шу кечада улар мазкур ишлардан хабардор қилинадилар ва Аллоҳ таолонинг амри билан ўша ишлар учун ерга тушадилар.\n- Қадр сурасидаги калималарнинг адади Рамазон кунлари сингари ўттизтадир. Унда келган هِيَ (у) қалимаси эса йигирма еттинчи калимадир.\n- لَيْلَةِ الْقَدْرِ (Қадр кечаси) маъносидаги калималарнинг ҳарфлари тўққизта бўлиб, ушбу калималар сурада уч марта такрорланган. Учта тўққиз эса йигирма етти бўлади.\nОиша розияллоҳу анҳодан ривоят қилинади: “Мен: “Эй Аллоҳнинг Расули агар мен қайси кечанинг Қадр кечаси эканини билсам у кечада нима деб дуо қилай”, дедим. У зот: “Эй Аллоҳим, албатта сен ўта афв қилгувчисан, афв қилишни яхши кўрасан, мени афв қилгин”, деб дуо қилинг”, дедилар”. Термизий ривоят қилган.\nЎта афв қилгувчи меҳрибон Роббимизга ҳамду санолар, У зотнинг элчиси бўлган саййидул башарга салавот ва саломлар бўлсин.


Гидрометеорология хизмати маркази эртага, 20 июн куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шарқий шамол йўналишини ўзгартириб ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 18-20 даража, кундузи 30-32 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб ғарбдан 7-12 м/с тезликда эсади 7-12 м/с тезликда эсади, 15-20 м/с гача кучайиши мумкин, баъзи жойларда эса чангли бўрон билан 23-28 м/с гача кучаяди. Ҳарорат кечаси 15-20 даража илиқ, кундузи 27-32 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 15-20 м/с гача кучайиши мумкин, баъзи жойларда эса чангли бўрон билан 23-28 м/с гача кучаяди. Ҳарорат кечаси 17-22 даража илиқ, кундузи 29-34 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 15-20 м/с гача кучайиши мумкин, баъзи жойларда эса чангли бўрон билан 23-28 м/с гача кучаяди. Ҳарорат кечаси 15-20 даража илиқ, кундузи 29-34 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 15-20 м/с гача кучайиши мумкин, баъзи жойларда эса чангли бўрон билан 23-28 м/с гача кучаяди. Ҳарорат кечаси 21-26 даража, кундузи 32-37 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 15-20 м/с гача кучайиши мумкин, баъзи жойларда эса чангли бўрон билан 23-28 м/с гача кучаяди. Ҳарорат кечаси 17-22 даража илиқ, кундузи 32-37 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, 15-20 м/с гача кучайиши мумкин, баъзи жойларда эса чангли бўрон билан 23-28 м/с гача кучаяди. Ҳарорат кечаси 9-14 даража илиқ, кундузи 20-25 даража иссиқ бўлади.


Тил қудратидан Худони шарафлаш учун фойдаланинг (Забур 18:15) | Тадқиқ сони\nТИЛИДА ЎҚИШ аймара албан америка имо-ишора амхар ангол имо-ишора арабча аргентина имо-ишора арман ачоли батак (тоба) бауле бенгала бикол болгар бразилия имо-ишора британия имо-ишора валяйта венгер венесуэл имо-ишора вьетнам ган грек грузин гуарани гужарати дат занде иврит игбо илоки инглиз индонез исланд исоко испан испан имо-ишора итальян итальян имо-ишора йоруба каннада каталан кечуа (Боливия) кечуа (Имбабура) кикамба кикуйю киньяруанда кирибати кирунди киси колумбия имо-ишора корейс креол (Гаити) крио ламба латиш литва луганда луо майя македон малагаси малайя малаялам маратҳ мексикан имо-ишора михе монгол море ндебеле (Зимбабве) немис неосоломоник непал нидерланд норвег озарбайжон озарбайжон (кирилл ёзувида) олуконзо оромо осетин пангасинан панжоб папьяменто (Аруба) папьяменто (Кюрасао) перу имо-ишора поляк поляк имо-ишора португал румин руньянкоре рус самар-лейте самоа санго сапотек (истмус) себуан серб серб (лотин ёзувида) сидама сингал словак словен сранан-тонго суахили тагал тай тамил телугу тив тиграй тожик ток-писин тотор тувалу тумбука турк туркман туркман (кирилл ёзувида) украин урду фижи фин фин имо-ишора форс француз хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хитой имо-ишора хорват цоцил чех чили имо-ишора читонга (Малави) чичева чияо чокве чуваш швед шона эстон эфик яван япон япон имо-ишора ўзбекча қирғиз қозоқ\nОғзимдан чиққан сўзлар... Сенга [Яҳовага] маъқул бўлсин. ЗАБ. 18:15\nҚЎШИҚЛАР: 21, 35\nИСОГА ТАҚЛИД ҚИЛИШ...\nвақтни топиб гапиришга қандай ёрдам беради?\nтўғри сўзлар танлашга қай йўсин кўмаклашади?\nмулойимлик ила гапиришга қандай ҳисса қўшади?\n1, 2. Нега олов тил қудратини тасвирлашга мос келади?\nҚЎШМА ШТАТЛАР. 1871 йил октябрнинг бошларида, мамлакат тарихидаги энг даҳшатли ёнғин содир бўлди. Висконсин штатининг шимоли-шарқидаги ўрмонларни бутунлай аланга қамраб олди. Олов авжига чиққани сайин, ёнғин ва унинг тафтидан 1 200 дан зиёд одам нобуд бўлди ва 2 миллиард дарахт куйиб кулга айланди. Поезд ғилдиракларидан чиққан учқун ёнғинга сабаб бўлгандир. Ёқуб 3:5 даги: «Қаранг, кичик бир учқун, катта ўрмонни ёндиришга қодир-а!» — деган сўзлар ҳақиқат бўлиб чиқяпти. Нега Муқаддас Китоб ёзувчиси бундай деган?\n2 Чунки Ёқуб мазкур бобнинг 6- оятида: «Тил гўё оловдир»,— деб айтяпти. Тил гапириш қобилиятимизни назарда тутади. Олов сингари тилимиз улкан зарар келтириши мумкин. Беҳудага Муқаддас Китобда: «Ўлим ҳам, ҳаёт ҳам тилнинг ҳукмидадир»,— дейилмаган (Ҳик. 18:21). Зиён етказишидан қўрқиб, оловдан фойдаланишдан воз кечмаганимиз каби, тилимиз билан ранжитишдан қўрқиб, умуман гапирмай қўймаймиз-ку!? Ҳамма гап назоратда. Оловдан тўғри фойдаланиб овқат тайёрлашимиз, исинишимиз ва қоронғи кечаларни ёритишимиз мумкин. Агар тилимизни жиловласак, унинг қудратини Худони шарафлаш ва бошқаларга фойда келтириш учун қўллай оламиз (Заб. 18:15).\n3. Тилдан фойдаланиш борасида қайси учта нарсани кўриб чиқамиз?\n3 Овоз чиқариб гапирамизми ёки имо-ишора биланми, фикрлару ҳис-туйғуларимизни ифодалаш, Яҳовадан бўлган ажойиб ҳадядир. Бу ҳадядан қандай қилиб жароҳатлаш эмас, балки мустаҳкамлаш учун фойдалансак бўлади? (Ёқуб 3:9, 10 ни ўқинг). Бу мақолада: қачон, нима ҳақида ва қандай оҳангда гапириш тўғрисида учта муҳим нарсани муҳокама қиламиз.\n4. Сукут сақлашнинг ўз вақти борлигини кўрсатувчи вазиятларни айтиб ўтинг.\n4 Нутқ кундалик ҳаётимизнинг бир қисмидир. Аммо бу, нуқул гапириш кераклигини англатмайди. Зеро Муқаддас Китобда: «Сукут сақлашнинг ҳам... ўз вақти бор»,— деб айтилган (Воиз 3:7). Биров гапириб турганда, сукут сақлаш — ҳурмат белгисидир (Аюб 6:24). Сир сақлаш керак бўлганда тилимизни тийсак, мулоҳазакор ва фаросатли эканимиз кўринади (Ҳик. 20:19). Жаҳлимиз чиққанда тилни тийиш, доноликдан далолат беради (Заб. 4:5).\n5. Гапириш қобилияти учун Яҳовадан миннатдор эканимизни қандай намоён эта оламиз?\n5 Бошқа томондан, Аллоҳнинг Каломида: «Сўзлашнинг ҳам ўз вақти бор»,— деб ёзилган (Воиз 3:7). Масалан, дўстингиз сизга бирон-бир совға берса, сиз уни чеккага олиб қўймайсиз-ку, ахир!? Аксинча, совғадан оқилона фойдаланиб, дўстингиздан миннатдор эканингизни кўрсатасиз. Шу сингари, Яҳованинг бизга туҳфа қилган гапириш қобилиятидан донолик ила фойдалансак, Ундан миннатдор эканимизни намоён этамиз. Буни ҳис-туйғуларимизни ифода этганда, дардлашганда, далда берганда ва Худони шарафлаганда қилишимиз мумкин (Заб. 50:17). Унда, гапиришнинг вақтини қандай аниқласак бўлади?\n6. Гапиришнинг вақтини танлаш муҳимлиги ҳақида Муқаддас Китобда нима дейилган?\n6 Ҳикматлар 25:11 да: «Ўз ўрнида айтилган сўз тилла узукка қўйилган ёқут кўздайдир»,— деб айтилган. Бу сўзлар гапиришнинг вақтини танлаш муҳим эканини яққол тасвирлаб беряпти. Ёқут тошнинг ўзи бетакрор кўринишга эга. Аммо уни тилла узукка қўйса, чиройига чирой қўшилади. Шу каби, қачон гапириш ва қачон сукут сақлашни яхши билсак, нутқимиз янада ёқимли ва таъсирчан бўлади. Қандай қилиб?\n7, 8. Япониялик имондошларимиз тирилиш умиди ҳақида ўз вақтида гапириб, Исонинг ўрнагига қандай тақлид қилишди?\n7 Тўғри, сўзларимиз тингловчилар учун айни муддао бўлиши мумкин. Аммо қачон гапириш кераклигини эътиборга олмасак, сўзларимиздан ҳеч қандай наф бўлмайди (Ҳикматлар 15:23 ни ўқинг). Масалан, 2011 йил март ойида Япониянинг шарқида қаттиқ зилзила ва ҳалокатли цунами юз берди. Оқибатда, бу ҳудуддаги кўпгина шаҳарлар бутунлай вайрон бўлди. 15 000 дан зиёд одам ҳаёти билан видолашди. Гарчи Яҳованинг Шоҳидлари қўни-қўшнилари қатори бу фалокат дастидан жабр кўрган бўлишса-да, улар қайғу чекаётган инсонларга Муқаддас Китобдан далда бериш имконини қўлдан бой беришмади. Маҳаллий аҳолининг аксарияти будда динига чуқур эътиқод қилади ва Муқаддас Китоб таълимотлари ҳақида оз-моз ёки умуман тушунчага эга эмас. Имондошларимиз цунами бўлганига ҳеч қанча вақт ўтмасдан, яқинларидан жудо бўлганларга тирилиш умиди ҳақида гапиришнинг мавриди эмаслигини фаҳмлашди. Шунинг учун, улар Муқаддас Китоб ёрдамида нега бегуноҳ инсонлар билан бундай даҳшатли нарсалар содир бўлаётганини тушунтириб, атрофдагиларга далда беришди.\n8 Исо нафақат сукут сақлашнинг, балки қачон гапиришнинг вақтини ҳам билган (Юҳан. 18:33–37; 19:8–11). Бир сафар у шогирдларига: «Сизларга айтадиган кўп гапларим бор-у, аммо ҳозир ҳаммасини тушуна олмайсизлар»,— деган эди (Юҳан. 16:12). Япониялик имондошларимиз Исонинг ўрнагига эргашишди. Цунамидан икки ярим йил ўтгач, улар бутун дунё бўйлаб ўтказилган кампанияда иштирок этиб, «Шоҳлик ҳақида хушхабар» туркумидаги «Ўлганлар яна яшаши мумкинми?» номли букламалар тарқатишди. Ўшанда кўп инсонлар тирилиш ҳақида хушхабарни эшитиб, таскин топишди ва аксарият уй эгалари бажонидил букламаларни олишди. Маданият ва диний қарашлар бир-биридан кескин фарқ қилар экан, қачон гапириш кераклигини фаҳмлаб олишимиз даркор.\n9. Қайси вазиятларда гапиришнинг тўғри вақтини танлаш нутқимизни янада таъсирчан қилади?\n9 Шундай вазиятлар бўладики, қачон гапириш кераклигини аниқ билишимиз лозим. Масалан, кимдир яхши ниятлар ила гапириб, бизнинг кўнглимизни ранжитиши мумкин. Бундай вазиятда унга бирон нарса айтишдан олдин, масала қанчалик жиддий эканлиги борасида ўйлаб кўрсак оқилона бўларди. Мабодо гапиришга қарор қилсак, аммо ҳали ҳис-туйғуларимиз совимасдан туриб, хафа қилган кишининг олдига борсак, ўйламасдан бирон гап айтиб қўйишимиз ҳеч гап эмас (Ҳикматлар 15:28 ни ўқинг). Имондошимиз бўлмаган қариндошларимиз билан ҳақиқат тўғрисида гаплашганда ҳам, мулоҳазакор бўлиш талаб этилади. Албатта, улар Яҳовани таниб-билишларини истаймиз, бироқ сабрли ва фаросатли бўлишимиз даркор. Ўз вақтида айтилган тўғри сўзлар уларнинг қалбларини забт этади.\nНИМА ҲАҚДА ГАПИРАЙЛИК?\n10. а) Нега сўз танлашда эҳтиёткор бўлишимиз керак? б) Зарарли нутққа нималар киради? Мисол келтиринг.\n10 Тил ҳам шифо беради, ҳам жароҳатлайди (Ҳикматлар 12:18 ни ўқинг). Шайтон дунёсида тил билан уриш одатий ҳол бўлиб қолган. Ўйин-кулги олами кўпчиликни «тилини шамширдай қайрашга» ҳамда «нишонга олиб, заҳарли сўзларни ўқдай отишга» ундайди (Заб. 63:4). Масиҳийлар бундай зарарли таъсирдан қочишлари керак. Киноя заҳарли сўзларнинг бир тури бўлиб, бошқаларни ерга уриш, камситиш ва чақиб олиш мақсадида ишлатилади. Киноя кўпинча ҳазил-мутойиба сифатида айтилади, аммо у тезда ҳақоратомуз ва ҳурматсиз сўзларга айланиши ҳеч гап эмас. Аччиқ киноя ҳақоратли сўзларнинг бир тури бўлиб, масиҳийлар буни ўзларидан «соқит қилишлари» даркор. Ҳазил-мутойиба нутқимизни мазали қилади, аммо бошқаларни ранжитиш ёки ерга уриб истеҳзоли танбеҳ бериш билан одамларнинг кулгисини келтиришдан қочишимиз керак. Муқаддас Китобда эса шундай деб ёзилган: «Оғзингиздан ҳеч қандай ярамас сўз чиқмасин. Лекин тингловчиларга фойда келтириш учун, зарур бўлганда уларни мустаҳкамлайдиган эзгу сўзларни гапиринглар» (Эфес. 4:29, 31).\n11. Тўғри сўз танлашда, қалбимиз қандай аҳамиятга эга?\n11 Исо: «Ахир одамнинг дилида нима бўлса, тили шуни гапиради-ку»,— деб ўргатган (Мат. 12:34). Демак, тўғри сўзларни танлаш юракдан бошланади. Нутқимиз кўпинча бошқаларга нисбатан қандай муносабатда эканимизни аён қилади. Агар қалбимиз севги ва меҳр-шафқатга тўла бўлса, нутқимиз ижобий ва руҳлантирадиган бўлади.\n12. Тўғри сўзларни танлашимизга яна нима ёрдам беради?\n12 Тўғри сўзларни танлаш, шунингдек, ақлни ишга солиб, мулоҳазакор бўлишни ўз ичига олади. Ҳаттоки доно шоҳ Сулаймон ҳам «маъқул келадиган сўзлар топишга ҳаракат қилиб, ҳақиқат сўзларини очиқ ёзиш» учун мулоҳаза юритиб, чуқур изланиш олиб борган (Воиз 12:9, 10). Сиз учун «маъқул келадиган сўзларни топиш» доим ҳам осон эмасми? Унда, сўз бойлигингизни янада оширишга тўғри келади. Масалан, Муқаддас Китоб ҳамда адабиётларимизда қандай сўзлар танланганига эътибор беришингиз мумкин. Нотаниш ибораларнинг маъносини ўрганинг. Энг муҳими, бошқаларга ёрдам бериш учун сўзларни қандай танлаш мумкинлигига диққат қаратинг. Яҳова ҳамда Унинг тўнғич Ўғли билан ўртасидаги муносабатлар ҳақида қуйидагини ўқиймиз: «Толиққанларга сўз билан мадад берсин, деб Эгам Раббий менга [Исога] доно тил берди» (Ишаё 50:4). Агар бирон нарса айтишдан олдин мулоҳаза юритсак, тўғри сўзларни танлай оламиз (Ёқб. 1:19). Ўзимизга шундай саволлар берайлик: «Ушбу сўзлар айтмоқчи бўлган фикримни етказиб берадими? Танлаган сўзларим тингловчиларга қандай таъсир қилади?»\n13. Нега тушунарли қилиб гапириш муҳим?\n13 Исроилда халқни қароргоҳга йиғиш, уй-уйига тарқатиб юбориш ҳамда жангга чақириш мақсадида карнайлардан фойдаланишган. Шу сабабли Муқаддас Китобда карнай садоси мисоли келтирилиб, нутқ тушунишга осон бўлишига урғу берилган. Мабодо карнай садоси ноаниқ бўлса, бутун лашкар фалокатга йўлиқиши мумкин эди. Шу сингари, нутқимиз ҳам мужмал бўлса, тингловчи чалкашиб кетиши ёки нотўғри фикрга бориши ҳеч гап эмас. Аммо тушунарли қилиб гапиришга интилиб, қўпол бўлишдан ёки ҳурматсизлик кўрсатишдан эҳтиёт бўламиз (1 Коринфликларга 14:8, 9 ни ўқинг).\n14. Исо тушунарли нутқдан фойдаланганини кўрсатувчи мисол келтиринг.\n14 Исо сўз танлашда аъло ўрнак кўрсатган. Матто 5–7- боблардаги қисқа, лекин жуда таъсирчан нутқини олайлик. У баландпарвоз, кинояли ё бўлмаса қўпол ва дилни оғритадиган сўзларни ишлатмаган. Аксинча, тингловчиларнинг қалбини забт этиш учун, аниқ ва оддий ибораларни танлаган. Масалан, Исо одамларни кундалик ризқ-рўз ҳақида ҳаддан ташқари ташвишмасликка чорлаб, диққатни Яҳова қушларга қандай ғамхўрлик қилаётганига қаратган. Сўнг тингловчиларини қушлар билан солиштириб, шундай деган: «Сизлар эса улардан анча афзалроқ эмасмисиз?» (Мат. 6:26). Ҳа, Исо оддий ва тушунарли сўзлар билан одамларнинг қалбини забт эта олган! Келинг, тилдан фойдаланиш борасида учинчи муҳим нарсани кўриб чиқамиз.\n15. Нега сўзларимиз ёқимли бўлиши керак?\n15 Қандай оҳангда гапириш, нима ҳақда сўзлашдек муҳим аҳамиятга эга. Исо она шаҳри Носирадаги ибодатхонада нутқ сўзлаганида, одамлар «унинг нақадар ёқимли сўзлар айтганидан ҳайрон қолишган» (Луқо 4:22). Ёқимли сўзлар нутқимиз қудратини заифлаштирмай, аксинча юракларга малҳамдек бўлади. Дарҳақиқат, мулойим сўзлар нутқимизни янада ишончли қилади (Ҳик. 25:15). Биз ҳам меҳрибон ва хушмуомала бўлиб, бошқаларнинг ҳис-туйғуларини инобатга олсак, Исонинг ўрнагига эргашган бўламиз. Одамлар унинг сўзларини тинглашга ошиқаётганини кўриб, Исо уларга ачинди ва «кўп нарсаларни ўргата бошлади» (Марк 6:34). Қолаверса, у ҳақоратга ҳақорат билан жавоб бермаган (1 Бутр. 2:23).\n16, 17. а) Оила аъзолар ва жамоатдаги яқин дўстларимиз билан гаплашганда, Исонинг ўрнагига қандай тақлид қилсак бўлади? (Очқич оятнинг юқорисидаги расмга қ.) б) Мулойим нутқ фойдали эканини кўрсатувчи мисол келтиринг.\n16 Оила аъзоларимиз ҳамда жамоатдаги яқин дўстларимиз билан мулойим ва хушмуомала тарзда гапириш қийин кечиши мумкин. Уларга хаёлимизга келганини тўғридан-тўғри гапиришга мойилмиз. Исо шогирдлари билан яқин дўст бўлса ҳам, бетга чопарлик қилиб гапиришни ўзига эп кўрганми? Асло. Шогирдлар ўзаро ким буюк экани борасида баҳслашганда, Исо кичкина боланинг мисолини келтириб, уларни мулойимлик ила тузатган (Марк 9:33–37). Оқсоқоллар ҳам Исога тақлид қилиб, «мулойимлик билан» маслаҳат беришади (Галат. 6:1).\n17 Кимдир кўнглимизни ранжитиб гапирса ҳам, мулойимлик ила жавоб қайтарсак, бу яхши натижа келтириши мумкин (Ҳик. 15:1). Мисол учун, опамизнинг ўсмир ўғли икки хил ҳаёт тарзини олиб борган. Бу опамизга битта имондошимиз куюниб: «Болангизни тарбиялаш фурсатини бой берганингиз чакки бўлибди-да»,— деб айтган. Опамиз бироз мулоҳаза юритгач, шундай деган экан: «Ҳа, ҳозир вазият кўнгилдагидек эмас, аммо мен уни ҳали-ҳануз тарбиялаяпман. Опажон, бу Армагеддондан кейин билинади. Ўшанда бир тўхтамга келармиз». Бундай юмшоқ жавоб опалар ўртасида нафақат тинчлик сақланишига, балки бу суҳбатни тинглаган ўғлига ҳам ҳаётини ўзгартиришга ёрдам берди. Ўғли онаси ундан умидини узмаганини тушунди ва у ёмон дўстлари билан орани очиқ қилди. Вақт ўтиб, у сувга чўмди, кейинчалик эса Байтилда хизмат қилишни бошлади. Демак, оила, имондош ва ҳатто нотаниш кишилар даврасида бўлсак ҳам, нутқимиз доимо «ёқимли ва мазали бўлсин» (Колос. 4:6).\n18. Нутқимиз борасида Исодан қандай ўрнак олишимиз мумкин?\n18 Фикр ва туйғуларимизни сўзлар билан изҳор этиш қобилияти — мўъжизанинг ўзгинаси. Исодан ўрнак олиб, гапиришнинг вақтини билишга ҳамда тўғри сўзларни танлаб, мулойим тарзда суҳбатлашишга ҳаракат қилайлик. Шунда нутқимиз тингловчилар қалбига малҳамдай бўлиб, бизга гапириш қобилиятини ато этган Яҳовани мамнун қиламиз.\nТИЛДАН ЯҲОВАНИ ШАРАФЛАШ УЧУН ФОЙДАЛАНИНГ\nҚАЧОН: Гапиришнинг вақтини билинг\nНИМА ҲАҚДА: Тўғри сўзларни танланг\nҚАНДАЙ: Мулойим бўлишга интилинг


Вакцина талашаётган G7 раҳбарлари, диплом ҳимоя қилган талабалар, башоратчи мушук. 11 июнь суратлари - Daryo\n23:59, 11.06.2021 29290\nВакцина талашаётган G7 раҳбарлари, диплом ҳимоя қилган талабалар, башоратчи мушук. 11 июнь суратлари\nДунё бўйлаб 11 июнь куни олинган суратларни намойиш қиламиз.\nСанкт-Петербургда Ахиллес лақабли мушук Италия термасининг Евро-2020 мусобақасидаги илк ўйинида Туркия термасига қарши ғалабасини башорат қилди.\nМавзуга доир: Ўзаро ўйинларда ғалаба қозонмаган Туркия енгилмас Италияга қарши. Узоқ кутилган Евро—2020 мусобақаси бугун бошланади (превью)\nЎзбекистон Президенти Шавкат Мирзиёев ва Тожикистон президенти Эмомали Раҳмон Сўғд вилояти Ғафуров туманидаги «Вахдати миллат» боғига ташриф буюрди. «Вахдати миллат» боғи 2008 йилда ташкил этилган. Унинг майдони 700 гектар бўлиб, шундан 500 гектарида мевали дарахтлар ўтқазилган.\nТокиода гуллаган гортензия ўсимлиги билан суратга тушаётган қизлар.\nЎзбекистон Президенти Шавкат Мирзиёев ва Тожикистон президенти Эмомали Раҳмон Сўғд вилояти Ғафуров туманидаги «Вахдати миллат» боғига ташриф буюрди. Суратда икки давлат раҳбари ўзларига пешвоз чиққан мезбонларга улар томонидан президентларга ҳадя этилган гулдасталарни қайтариб совға қилмоқда.\nТуркиянинг қадимий Милет шаҳрида очиқ тунги осмонга қарата ёритгич тутиб турган одам.\nХўжанд яқинидаги «Арбоб» маданият саройида Сўғд вилояти жамоатчилиги вакиллари, зиёлилар, нуронийлар билан учрашув ташкил этилди. Унда Ўзбекистон Президенти Шавкат Мирзиёев ҳамда Тожикистон давлат раҳбари Эмомали Раҳмон иштирок этди. Суратда уларни тантанали кутиб олишга ҳозирлик кўраётган қизлар.\nМавзуга доир: Душанбеда Ўзбекистон ва Тожикистон санъат усталари иштирокида концерт бўлиб ўтди\nХитойн шарқидаги Личжун сунъий ўрмонида қайиқда сузиб юрган жуфтлик.\nЎзбекистон Президенти Шавкат Мирзиёев ҳамда Тожикистон давлат раҳбари Эмомали Раҳмон Хўжанд яқинидаги «Арбоб» маданият саройида Сўғд вилояти жамоатчилиги вакиллари, зиёлилар, нуронийлар билан учрашувда.\nМавзуга доир: Эмомали Раҳмон Шавкат Мирзиёевни биринчи даражали «Зарринтож» ордени билан мукофотлади\n11 июнь оқшомида коронавирус пандемияси сабабли 2020 йилдан 2021 йилга қолдирилган Евро-2020 мусобақасининг гуруҳ босқичининг дастлабки ўйинлари бошланади.\nМавзуга доир: «Уэмбли»дан «Паркен»гача. Евро—2020 ўйинлари қайси стадионларда ўтказилади?\nТошкент шаҳридаги янги қурилган ва қурилаётган турар жой мажмуаларининг самолётдан кўриниши.\nФото: «Дарё′» / Мадина Нурман\nЎсимлик шилимшиғи билан қопланган Мармара денгизи соҳилида чўмилаётган болалар.\nМавзуга доир: Туркия Мармар денгизини шиллиқ моддалардан тозалаш операциясини бошлади (фото)\nТожикистоннинг Сўғд вилояти ҳудудларининг самолётдан кўриниши.\nЕвро–2020 бошланиши муносабати билан футбол бўйича Финляндия миллий терма жамоаси рамзлари билан безатилган Хелсинки марказий станциясидаги ҳайкаллар.\nМавзуга доир: Жозе Моуриньо Евро—2020 нинг асосий фаворити қайси терма жамоа эканини айтди\nТошкентдаги «Чимир ота» масжидида ўқилган жума намозидан сўнг дуо қилиб ўтирган одам.\nФото: Зиёдуллоҳ Кабир\nЭрталаб Сидней шаҳрига тушган туман.\nЭфиопия Тиграй штати аҳолиси ўткир озиқ-овқат инқирозини бошдан кечирмоқда.\nБорис ва Керри Жонсон Корноуллда G7 учрашуви олдидан Эммануэль Макрон ҳамда Брижит Макронни кутиб олмоқда.\nМавзуга доир: G7 давлатлари саммитида Хитой ва Россия асосий муҳокама мавзуси бўлди\nДеҳқонлар томонидан ҳукуматнинг пестицидлардан фойдаланишни тақиқлаш тўғрисидаги экологик ташаббусига қарши норозилик сифатида йўл бўйига қўйиб чиқилган пичан ўрамлари. Швейцария аҳолиси якшанба куни синтетик пестицидларни тақиқлаш орқали атроф-муҳитни муҳофаза қилиш бўйича таклифларга овоз беради.\nАнглиянинг Корноулл шаҳрида бўлиб ўтган G7 йиғилишидан олдин қумга чизилган 7 давлат етакчиларининг суратлари.\nКалифорниядаги пляжга ташриф буюрганлар соҳилга чиққан денгиз шерини суратга олмоқда.\nЎзбекистонда талабалар орасида диплом иши ҳимоясидан сўнг кийимларга турли ёзувлар ёзиб, рангли сув сепиш одат тусига кирган.\nМавзуга доир: Ўзбекистондаги ОТМ битирувчиларига диплом олиш учун иш берувчи корхоналардан шартнома олиб келиш юзасидан топшириқ берилмагани маълум қилинди\n«Биргаликда Африка учун» альянсининг аъзолари Берлиндаги Бранденбург дарвозаси олдида болалар меҳнатидан фойдаланишга қарши намойишда қатнашмоқда.\nКорнуолл шаҳридаги Сванпул пляжида G7 гуруҳига кирган давлат раҳбарлари кўринишидаги ниқобларни кийиб олган экофаоллари вакцина шприсини талашмоқда.\nМавзуга доир: COVID-19 Альцгеймер касаллигига олиб келиши мумкин, баъзи мамлакатларда ниқоб режими бекор қилинмоқда, Европада «ҳиндча» штамм тарқалиб кетиши мумкин. Коронахабарлар\nКоронавирус авж олган вақтда Жакарта шаҳридаги савдо марказида тиббий ниқоб кийиб ўтирган аёл.\nТрактор ясаётган 14 ёшли ўзбек боласи, оиласидан айрилган фаластинлик қизалоқ, марҳум аёлга аталган минг дарахт. 10 июнь суратлари\nТарсаки еган президент, муқаддас шаҳар яқинидаги йирик ёнғин, Ла-Маншни қайиқда кесиб ўтган ҳомиладор аёл. 9 июнь суратлари\nАмерикада ҳиндулар намойиши, Бокудаги улкан бош суяги, йўлдан адашган филлар подаси. 8 июнь суратлари\n10:56, 30.08.2021 203757\n10:31, 01.09.2021 116004\n12:27, 14.09.2021 113610\n19:59 Бугун 771\n19:38 Бугун 7932\n19:17 Бугун 8663\n18:49 Бугун 5615\n07:17, 25.09.2021 115675\n18:30, 24.09.2021 81693\n22:37, 24.09.2021 64267\n12:27, 25.09.2021 63161